Source: https://universit.eoldal.hu/cikkek/nyitooldal/darak-peter--a-kuria-es-az-alkotmanybirosag-kozotti-parbeszed-peldaerteku.html
Timestamp: 2019-11-15 21:05:50
Document Index: 34308832

Matched Legal Cases: ['Kúria ', 'bíróság ', 'Kúria ', 'bíróság ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'bíróság ', 'Kúria ', 'Kúria ', 'Kúria ', 'Kúria ', 'bíróság ', 'Kúria ', 'Kúria ', 'Kúria ', 'Kúria ']

UNIVERSIT PRESS - Nyitóoldal - Darák Péter: A Kúria és az Alkotmánybíróság közötti párbeszéd példaértékű
Kezdőlap » Nyitóoldal » Darák Péter: A Kúria és az Alkotmánybíróság közötti párbeszéd példaértékű
Dr. Darák Péter, a Kúria elnöke sajtóreggeli keretében tájékoztatta a sajtó és médiumok képviselőit a Kúria 2019. első félévi tevékenységéről, a legfontosabb ítéletekről, joggyakorlat egységesítő tevékenységet érintő döntésekről 2019. július 2-án, Budapesten. Az eseményen beszámolt a Kúria elnökhelyettese és a kollégiumok vezetői is a hatáskörüket érintő témákról.
dr. Darák Péter a Kúria elnöke egy tucat újságíró előtt Az elnök bevezetőjében a Kúria honlapjáról beszélt.
Elmondta,hogy 2018-ban megújult a honlap. Jelentősen nőtt a Kúria Honlapjának látogatottsága 2019. első félévében a kattintók száma átlépte az egymilliót. Legtöbben továbbra is az elvi bírósági határozatok iránt érdeklődnek( 93200kattintás), ezt követi a sajtó menüpont 61500 megtekintéssel.. A közjogi méltóság azzal kapcsolatban ,hogy a közigazgatási bíróság létrehozása lekerült a napirendről elmondta, hogy a Kúria biztosítja a folyamatos szakszerű működést leszögezte, a változás nem okoz fennakadást az ítélkezésben.. Az Országos Bírósági Hivatal (OBH) vezetése és az Országos Bírósági Tanács (OBT) viszonyrendszeréről szólva kiemelte, a Kúria elnöke az Alaptörvény erejénél fogva tagja az OBT-nek. Az OBH és OBT működését szintén az Alaptörvény, illetve más jogszabályok rendezik. Felhívta arra figyelmet, hogy a jogszabályi kötelezettségeknek mindkét szervezet köteles eleget tenni. A vitát egymással kell rendezni, a Kúria elnöke pedig mindent megtesz a diskurzus alkotmányos keretek közötti rendezésének érdekében. Darák Péter rávilágított, a kommunikációt fenn kell tartani a közös igazgatási feladatok elvégzésének érdekében. Felhívta a figyelmet arra, hogy két testület között nincs olyan menedzselés , amelyet a sajtó gondol. Pozitív példaként említette a Kúria és az Alkotmánybíróság közti folyamatos párbeszédet és az egymás munkájára figyelést Darák Péter a tájékoztatójában szólt a legfőbb bírói fórum ez évi rendezvényeiről és a választási jogorvoslatok elbírálásának tapasztalatairól is. A főbíró bejelentette, a közigazgatási perrendtartási szabályok értelmezése érdekében felállított egy konzultációs testületet, annak irányításával pedig a Közigazgatási-Munkaügyi Kollégium vezetőjét bízta meg.
A sajtóreggelin dr. Kónya István Kúria elnökhelyettese, illetve a Kollégiumok vezetői kúriai döntéseket ismertettek, beszámoltak a joggyakorlat egységesítése terén elvégzett munkáról, de szó volt a Kúria mellett működő testületek – például a devizahiteles pereket vizsgáló bírói grémium – állásfoglalásairól is.
dr.Kónya István, a Kúria alelnöke kiemelte, hogy a választási kampányok során történt óriásplakát-rongálások ügyében elvi döntést kellett hoznia a testületnek abban a kérdésben, hogy a véleménynyilvánítás szabadságára való hivatkozás akadálya-e a büntetőjogi felelősségre vonásnak. A legfelsőbb bírói fórum megállapította, hogy az óriásplakát vagyontárgy, a rongálással anyagi kár keletkezik, ezért bűncselekménynek minősül.
dr.Kalas Tibor, a közigazgatási kollégium vezetője egyebek mellett arról tájékoztatott, hogy ősszel vizsgálni fogják a helyszíni bírságok elleni jogorvoslat ügyét.
drTálné dr Molnár Erika, a Kúria közigazgatási és munkaügyi kollégiumának vezető helyettese egy olyan ügyet ismertetett, amelyben egy speciális szakismeretű munkavállalót a munkáltató a cégtől való távozást köve­tően két évre Európa egész területén eltiltotta a hivatása gyakorlásától versenytilalmi okokból.
Magyar Nemzet 2019 július 3.